**Szombathely Megyei Jogú Város Önkormányzata Közgyűlésének**

**13/2015.(IV.22.) önkormányzati rendelete**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításáról**

Szombathely Megyei Jogú Város Közgyűlése az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 62. § (6) bek. 6. pontjában kapott felhatalmazás alapján, - a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről 314/2012. (XI. 8.) Korm. rendelet 39. § és 40. §-a szerinti egyeztetési és véleményezési eljárás lefolytatását követően - a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az Étv. 6. § (1) bekezdésében meghatározott feladatkörében eljárva a következőket rendeli el:

**1.§**

A Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX. 7.) önkormányzati rendelet (a továbbiakban: HÉSZ) 4.§ (10) bekezdése helyébe az alábbi rendelkezés lép:

„(10) A szabályozási terven „övezeten belüli zöldfelület”-ként jelölt területen építmény elhelyezése nem engedélyezhető. *Kivétel kialakult kertvárosias lakóterület*

*hátsókertje, ahol gépjárműtároló, medence létesíthető.”*

**2.§**

A HÉSZ 7.§ (2) bekezdésének a) pontja helyébe az alábbi rendelkezés lép:

„(2) Az egy telken elhelyezhető lakóépületek, illetve lakások száma:

1. 900 m2 vagy az alatti telekterület esetén összesen 1 lakóépületben maximálisan/legfeljebb 2 lakás (kivéve az Aranypatak lakóterület, ahol csak 1 lakás) építhető. *Kialakult esetben a már többlakásos lakóépületek lakásszáma a kialakult tetőtér igénybevételével legfeljebb egyel növelhető.”*

**3.§**

A HÉSZ 41. §-át megelőző címben a „gyep, rét, legelő terület (MI)” helyébe a megnevezésének helyébe a „Gyep, rét, legelő terület (*Mko*) lép.

**4.§**

A HÉSZ 1. melléklete helyébe az 1. melléklete lép.

**Záró rendelkezés**

**5.§**

E rendelet módosítása 2015. május 15. napján lép hatályba. Rendelkezéseit a hatályba lépést követően induló eljárásoknál kell alkalmazni.

**/: Dr. Puskás Tivadar :/ /: Dr. Károlyi Ákos :/**

 polgármester jegyzői feladatokat ellátó aljegyző